Täna saates - genotsiidi termin.
USA aitab kristlasi ja jesiide ISISe eest kaitsta.
Lisaks -
Mis sundis teid seda korraldama?
Kui näed peade maharaiumist.
Kui näed, kuidas inimesi elavalt põletatakse,
suletakse puuridesse ja uputatakse.
Franklin Graham tõuseb appi tagakiusatud kogudusele.
Ja - ime miljoni Hiina orvu jaoks.
Üks küla muudab erivajadustega laste elu.
KRISTLIKU MAAILMA UUDISED
Tere tulemast! Olen Wendy Griffith. George Thomas on tööreisil.
USA välisminister Kerry andis järgi Kongressi survele
ja kuulutas ISISe teod genotsiidiks. Tema sõnul praktiseeritakse seda
kristlaste ja teiste usuvähemuste peal Iraagis ja Süürias.
Jennifer Wishon jätkab Washingtonist.
Vahetult enne Kongressi seatud tähtaega
lausus välisminister Kerry sõnad, mida kristlased ja teised ootasid.
Minu hinnangul on ISIS süüdi genotsiidis
oma kontrollitavatel aladel jesiidide, kristlaste ja šiiitide suhtes.
See on tähtis esimene samm kristlaste kaitsmises ISISe
ning teiste islamistide eest Iraagis ja Süürias.
Iga džihadist Lähis-Idas usub, et võib tappa, röövida, orjastada
ja piinata kristlasi ja usuvähemusi ilma tagajärgedeta.
Põhja-Iraagi Assüüria kristlased
on Kristuse esimeste jüngrite järeltulijad.
Meie assüüria kristlased Lähis-Idas oleme väljasuremise lävel.
Juliana Taimoorazy käis hiljuti Iraagi Tesqopas Niinive tasandikul,
kust 200 000 kristlast on põgenenud ISISe eest.
Nende kodud on hävitatud. Kõik kapid on lõhutud.
Voodid on ümber pööratud. Köögid on lõhutud.
Isa al-Bazi jättis särgi mälestuseks.
ISIS röövis selle Iraagi kristlase teel kirikusse.
Nad surusid püstoli vastu mu pead ja andsid käsu. Kõlas ainult "klikk".
Piinamine jätkus 9 päeva.
Nad lõhkusid haamriga mu hambad, nina ja selja.
Valitsus palus kristlikel rühmitustel tõendeid koguda.
280-leheküljeline raport loetleb kuritegusid kristlaste vastu,
mõrvatute nimesid ja tunnistusi.
Sealt leiab ISISe koostatud orjade hinnakirja.
200 000 dinaariga saab 1―9-aastase lapse, kristlase või jesiidi.
Klient võib osta kõige rohkem 3 orja, erandiks on välismaaased,
näiteks Türgist, Süüriast ja Pärsia lahe araabiamaadest.
Seda võib kirjeldada vaid sõnaga genotsiid.
Andersoni sõnul on palju tõendeid, et ISIS tahab kristlasi hävitada.
ISIS kirjutab oma ajakirjas Dabiq:
"Vallutame Rooma, lõhume teie risti ja orjastame teie naised.
Kui meie ei jõua, teevad seda meie lapsed ja lapselapsed.
Nad müüvad teie pojad ja pojapojad orjadeks."
Räägime inimeludest
ja igapäevasest mõjust inimestele kujuteldamatus olukorras.
ÜRO andmeil on genotsiid "teod, mille eesmärgiks on hävitada täiesti
või osaliselt etniline, rahva-, rassi- või usurühm."
USA on kasutanud terminit korra, 12 aasta eest Darfuris.
Toona otsustasid juristid, et termin ei nõua USA-lt mingit tegevust.
Kerry avaldus aitab välispoliitikas tähelepanu kristlaste hädale juhtida.
Aktivistid alustasid kohe survet välisministeeriumile,
et kristlased saaksid esindaja Süüria rahukõnelustele
ja et tagataks põgenenud Iraagi kristlaste omandiõigus.
Tõmmatakse uusi piire. Uuendatakse põhiseadusi.
Kristlastel peab selles protsessis sõnaõigus olema
või neil pole uues Süürias ja Iraagis kohta.
Niinive tasandikule planeeritakse pelgupaika,
kuhu kristlased, jesiidid ja teised vähemused naasta võiksid,
et otsustada oma asjade üle ja turvaliselt oma elusid taastada.
Kui hoolid kristluse kohalolust ja tunnistusest riigis,
kus evangeeliumi tuntakse halvasti, tasub pelgupaika toetada.
Hoolimata õudustest ISISe küüsis
kogevad siinsed kristlased ärkamist.
Nad ütlevad tihti, et tagakiusu tõttu
on Kristusele lähemale tulnud, palvetavad rohkem
ja janunevad rohkem evangeeliumi.
Näen iga päev oma verd ja mäletan.
Seda juhtub minu rahvaga iga päev.
Tal vedas. Erinevalt paljudest teistest Lähis-Ida kristlastest ta pääses.
Genotsiidi termini kasutamist nõudnud jätkavad surve avaldamist,
et Obama valitsus teeks ka midagi praktilist
tagakiusatud kristlaste ja teiste usuvähemuste aitamiseks.
Nad loodavad edusamme juba enne uue presidendi valimist.
Jennifer Wishon, Washington
Evangelist Franklin Grahami sõnul
on maailmal viimane aeg tagakiusatud kristlasi kaitsta.
Ta kutsub evangeelseid, katoliiklasi ja õigeusklikke 2016. a lõpul
ülemaailmsele tippkohtumisele Moskvas.
Stephanie Riggs vestles Grahamiga konverentsi ja toimumispaiga teemal.
Konverents toimub Moskvas. Paljud on küsinud, miks just seal.
Kuna kommunismi ajal
kannatas Venemaa kogudus 70 aasta jooksul rohkem
kui ükski teine mulle teadaolev modernse ajaloo kogudus.
Õigeusu kirik kaotas ca 99 % oma preestritest.
Nad hukati.
Baptiste, nelipühilasi, katoliiklasi lasti maha.
See kogudus mõistab
ja on kogenud tagakiusu.
Miks korraldada seda USAs, kus pole iial sellist tagakiusu olnud?
Või kuskil mujal?
Korraldame selle riigis, kus rahvas on seda ise kogenud.
Mis teid seda korraldama sundis?
Kui näeb peade maharaiumist.
Kui inimesi elusalt põletatakse
ning puuri suletakse ja uputatakse.
Teeme tööd Lähis-Idas ja Iraagis.
Oleme töötanud aastaid Süürias. Olen sealt raporteid saanud.
Koguduse kannatus tuleb maailma teadvusse tuua.
Suur osa kannatusest toimub seal, kus võimul on islam,
aga ka sekulariseerumise tõttu.
USAs ründavad homod ja lesbid pagareid ja teisi
ning püüavad lõpetada nende äritegevust seadusele toetudes.
Seepärast on tähtis valida seadus- andjaid, kes võivad muuta seadusi,
nii et kristlasi ei kiusataks taga oma usu järgimise pärast
ja et neid seepärast ei karistataks.
Mis on teie eesmärk?
Juhtida maailma tähelepanu.
Loodetavasti maailma rahvad näevad,
kui tähtis on omi toetada ja kaitsta.
Prints Charles ütles aastate eest,
et kristlus kaob Lähis-Idast viie aastaga.
Viie aastaga! Kristlik kogukond kaob Süüriast,
kus nad on olnud sellest peale, kui apostel Paulus Damaskusse läks.
Pauluse aegadest peale eksisteerinud kogudust hävitatakse.
Kogudus on olnud Iraagis. Kogudus oli Saudi Araabias
veel lähisajanditeni. Islam hävitas koguduse ja tappis kristlased.
Seal olid suured juudikogukonnad. Need on hävitatud.
Oleme tunnistajaiks koguduse hävitamisele
islami poolt kogu Lähis-Idas.
Süüdlaseks väidetakse radikaalset islamit. Islam on islam.
Kuidas saavad kristlased kohtumist toetada? - Palvega.
Moskvasse saabub üle 1000 kogudusejuhi pea kõigist maadest.
Õigeusklikud toovad oma juhid õigeusumaailmast.
Evangeelsetele kristlastele on see midagi uut.
Ka Katoliku Kirik on lubanud oma esindajad saata.
Seega räägime kristlaskonnast.
Mind võidakse hukka mõista:
"Franklin, sõbrustad väljaspool evangeelset ringkonda."
Pole hullu. Nad esindavad Kristust ja risti.
Graham rääkis ka oma nägemusest usuvabaduse kohta USAs.
Tervikintervjuud võib näha meie kodulehel cbnnews.com
Järgmiseks - Süüria vaherahu ja rahukõnelused pärast 5 sõjaaastat.
Mida tähendab see sadadele tuhandetele põgenikele?
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu tõotus.
Aitame orbe ja riskirühma lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Iga lapse sees on sangar,
juht,
sõber teistele,
keegi, kes aitab,
kes teeb, mis on õige,
kes unistab oma tulevikust.
Nad vajavad siiski meie abi.
Mis ma teen?
Mis ma ütlen?
Mida peaksin tundma?
Superraamat õpetab lastele
vaimseid ja moraalseid tõdesid,
ja ka Jumala sõna.
Ühine Superraamatuklubiga. Saad uusi osasid, kui need ilmuvad.
Lisaks saadame kaks DVD-d teistele andmiseks.
Seda kõike vaid 25 USD eest.
Ta nägi, kuidas ISIS tappis tüdruku, kes ei pöördunud islamisse
Põhja-Iraagist põgenenud kristlaste ja jesiidide näod.
Nad põgenesid,
kui ISISe julm džihaadiarmee kahe aasta eest nende linna vallutas.
Paljud on endiselt põgenikelaagreis ja sõltuvad humanitaarabist.
Mehed ei leia tööd, lapsed ei pääse kooli.
Nad küsivad, kas nad pääsevad veel kunagi koju oma elu jätkama.
Hoidke neid palves.
Miljonid on põgenenud Süüriast.
Kodusõda kestab kuuendat aastat.
Rahukõnelusi alustati, kuid hukkunuid on vähemalt 250 000.
Sõda algas mässust Assadi režiimi vastu ja kasvas suureks konfliktiks,
kus osalevad Venemaa ja USA. Sõda kiirendas ISISe tõusu.
ISIS on rajanud osadele Süüria ja Põhja-Iraagi aladele kalifaadi.
Enamik Süüria elanikest on põgenenud.
Tulemuseks on suur põgenikekriis, mis paneb proovile naabermaad.
Kristlik ühendus World Vision aitab põgenikke.
Gary Lane vestles ühenduse Süüria haru juhi Wynn Flateniga.
Kriis mõjutab üha rohkemaid inimesi.
Nad püüavad lahendada seda regioonist lahkumisega
ja lähevad Süüriast naabermaadesse.
See näitab, et olukord halveneb.
Vähemalt lastega peredele, kes püüavad kokku jääda,
on see väga karm.
Olete põgenikke aidanud.
Hetkel on jõus vaherahu. Kuidas World Vision Süürias aitab?
Lahingud muutusid poole aastaga pingelisemaks.
Provintsidesse pääs oli üha raskem.
Nüüd, kui on relvarahu ja vaenutegevus on peatunud,
suudame jõuda suuremate aladeni veidi turvalisemalt,
kuid pole teada, kui kaua see kestab.
Olukord on plahvatusohtlik, kuid käivad rahukõnelused
Kas rahvas saab kunagi koju naasta? Mida nad siis vajavad?
World Vision tegi hiljuti uurimuse,
mis kriis Süüriale maksma on läinud.
Hetkel on summaks 275 mlrd USD.
See ei hõlma veel ülesehitustöö maksumust.
Sellest saab tohutu ülesanne. Sellel on suur sotsiaalne mõju lastele,
kes pärivad Süüria ja peavad selle üles ehitama.
Kaotatud on 24,5 mln aastat haridust.
Ees ootab massiivne töökoorem.
Kuidas saaks globaalne kogukond aidata peale sõja lõpetamise?
World Vision korraldas USAs hiljuti rahvaküsitluse.
70 % vastanuist oleks huvitatud aitamisest.
44 % sõnul nad juba aitavad.
Vaid 30 % ütles, et palvetab kriisi lahendamise eest.
Palvet tuleks lisada. Palvetame armu ja lahendust.
Teiseks on teadlikkuse kasvatamine.
Selline konflikt näib alati kaugena.
World Vision on kristlik ühendus. Paljud ohvrid on moslemid.
Kuidas mõjutab neid fakt, et nad saavad abi kristlastelt?
Aitame kõiki hoolimata usulisest või etnilisest taustast.
Nad mõistavad, et meil on teine usk,
kuid hetkel on meid kõikjal hästi vastu võetud.
Aitäh, Wynn Flaten World Visionist. Palvetame teie eest.
Järgmiseks - üks kogudus muutis 70 inimese elu.
Mida see teistele õpetab?
Taevas
Silm pole näinud ega kõrv kuulnud,
mida Jumal on valmistanud neile, kes Teda armastavad.
Seal pole pisaraid ega leina.
Pole enam kannatust. Seepärast tahamegi sinna pääseda.
"Heaven" (Taevas) ― Telli Pat Robertsoni uus õpetussari.
Nüüd saadaval.
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu Tõotus.
Aitame orbe ja riskigrupi lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Tahame, et lapsed õpiksid Sõna tundma,
kuid vajame vahel argiaskelduste tõttu abi.
Tasuta laste piiblirakendus õpetab Sõna lõbusalt
vahvate mängude,
lahedate videote
ja Piibli kangelaslugude kaudu.
Saadaval iTunesis ja Google'i mängudepoes
Üks väike Hiina küla tegi paari aasta eest midagi erilist.
70 peret otsustas muuta lähedalasuva lastekodu laste saatust.
George Thomas räägib,
kuidas üks mees kasutas seda orbudetöö eeskujuks.
18 aastat oli Robert Gloveril unistus -
miljoni Hiina orvu paigutamine armastavatesse peredesse.
Too unelm on täitumas Yunnani provintsis.
See oli tähelepanuväärne.
Külas toimuv oli unistus, mida olime kaua oodanud.
Kõik algas mõne aasta eest, kui Yang Jia küla pered
otsustasid muuta lähedalasuva lastekodu laste elu.
Oli vahva, et nad hakkasid süvitsi Piiblit uurima
ja märkasid käsku, et tuleb hoolitseda leskede ja orbude eest.
See avaldas neile suurt mõju.
Nad polnud tavalised lapsed.
Nende laste elu oli olnud karm, enne kui politsei nad leidis
ja lastekodusse tõi.
Nad olid maha jäetud. Kujutle hüljatud väikelast suurlinnas.
Polnud kedagi kaitsmas. Kui lapsed ei saa vanemlikku hoolt,
on vahel tulemuseks psüühiline või füüsiline haigus või isegi surm.
Lapsed elasid riigi institutsioonis.
Oli süsteem ja ruumid, aga ...
Nad ei kogenud pere armastust ja hoolitsust.
Tiim märkas külas midagi erilist.
Külaelanikud armastavad lapsi südamest ja toetavad teineteist.
See sai ilmsiks, kui 70 peret hakkas kasuvanemaks 170 lapsele.
Kõik külla paigutatud lapsed on Kunmingi lastekodust.
Isegi 99 protsendil on füüsilisi või psüühilisi erivajadusi.
Külaelanikel polnud vahet. Enamik neist on kristlased.
Pered teadsid, et nii peab tegema.
See on uskumatu. Kui hommikul ärkame,
mõtleme esmalt iseendale.
Need inimesed mõtlevad lastele. See on fenomenaalne.
Armastuseteol oli sügav mõju.
See ühendas kogukonna uuel viisil.
See on teoks saanud unistus.
Emad-isad, vennad-õed, onud-tädid,
sugulased, kogu ühiskond koguneb.
Glover usub, et Yang Jia perede tegevus
on heaks eeskujuks orbudetööle.
Asutuste töötajad mõtlevad: "Ma ju kaotan oma töö!"
See tekitab vastuseisu.
On seega parem teha tööd institutsioonide seas
ja koolitada töötajad ümber kogukondade tugiisikuteks.
Glover rajas ühenduse Care for Children,
mis koolitab riigiasutusi, kuidas lastekodulapsi peredesse viia.
Tema sõnul harrastavad nad vaid piibellikku mudelit.
Naaseme põhimõtte juurde: Jumal tegi pere laste jaoks.
Seni on ühendus leidnud pere rohkem kui 300 000 lapsele
kogu Hiinas.
Valitsus, akadeemikud ja paljud MTÜd on asja mõistnud.
Kogudus on maha jäänud. Kristlased peavad ärkama.
Hiina kutsus Gloveri kogu perega 2003. a Pekingisse kolima,
et ta võiks laiendada perepõhise hoolduse kogu riiki.
Valitsus muutiski seadust ajalooliselt 2014. a. See ütleb:
"Perre paigutamine on hea alternatiiv institutsionaalsele hooldusele."
See liigutas mind pisarateni. Seaduse muutmine võttis 17 aastat.
Paljude laste elu pidi muutuma, enne kui seadus parandati.
See on fenomenaalne. Au kuulub ustavale Jumalale, mitte mulle.
Hiina ütleb, et riigis on 576 000 orbu.
Välismaiste rühmituste hinnangul pigem miljon.
Gloveri sõnul on paljud asenduspered kristlased.
Hiinas käib parajasti maailmaajaloo suurim ärkamine.
Pole siis üllatav,
et kasupereks hakkavad peamiselt kristlased.
Yang Jia küla 70 kasuperele on kogemus olnud pöördeline.
Me tõesti armastame neid nagu oma lapsi.
Nad armastavad meid kui oma vanemaid.
On muidugi väljakutseid, kuid saame hakkama.
Rõõm aitab raskused unustada.
Ka laste elu on muutunud.
Armastan oma peret. - Armastan ema ja isa.
Gloveri sõnul meenutavad naeratused Jumala antud unistust -
muuta põlvkonna Hiina laste elu.
Anname lastele võimaluse
identiteediks, turvatundeks, armastuseks peres ja kogukonnas.
George Thomas, CBN News
Lugu võib jagada Facebookis.
Külasta CWN-i Facebooki lehte, jaga häid uudiseid
ja jälgi meid Twitteris.
Ühine 700-klubiga ja saad Pat Robertsoni uue DVD:
Surnud ja taevas käinud inimesed räägivad oma kogemustest.
Olin vaba. - Ma ei kartnud. - Tundsin rahu pealaest jalatallani.
Vestlen tunnustatud südamekirurgiga.
Kui paljud on surnud ja ellu ärganud? - Kümned patsiendid on surnud
ja taevast kogenud.
Telli ekraaniloleval numbril õpetus-DVD "Heaven" (Taevas).
Räägin ka Piibli vastustest tähtsatele küsimustele igaviku kohta.
Pat, kas oleme igavesed olendid? Kas elu jätkub?
Jah. Piibel ütleb nii. Surm ei hävita meid. See on kindel.
Meie vaim elab igavesti.
Telli Pat Robertsoni uus õpetus. "Heaven" ― DVD nüüd saadaval.
Kui annad,
on naeratused suuremad.
Kui hoolid,
on kodud õnnelikumad.
Kui lohutad,
põgeneb valu.
Kui armastuses kokku tuleme,
sünnivad imed.
Elu - mõeldud täiega elamiseks.
Jeesus ütles: "Tulin andma elu ja seda ülirohkesti."
Elu peres, elu rahaasjades,
elu kehas, meeles ja vaimus. Elu argipäevas.
Oma kodulehel CBN.com võtame Jeesuse sõnu tõsiselt.
Tahame aidata sul avastada elu. Ela täiega! CBN.com
Operatsioon Õnnistus aitab inimesi keset talve
kauges Nepaali külas Himaalajas.
Paljud pole siiani toibunud mullusest maavärinast.
Paljudel on vaevu võimalusi end karmi pakase eest kaitsta.
Ühendus toimetas küladesse talvejopesid.
Külaelanikud, sh beebid ja väikelasped said talveriideid.
Kui kaunis koht. Aitäh vaatamast!
Järgmise nädalani! Jumal õnnistagu teid!
Tõlge: Monika Jaaguri